
10 април 2010 г.
Управителят на БНБ Иван Искров изпрати
съболезнователен адрес до Полската национална банка
Управителят на Българската народна банка Иван Искров изпрати съболезнователен адрес до Управителния съвет на Националната банка на Полша във връзка с трагичния инцидент, при който тази сутрин край Смоленск загина управителят на банката Славомир Скшипек. 

В него се казва:
„Уважаеми колеги и близки,

Потресен съм от трагичната загуба на големия човек и професионалист Славомир Скшипек. Това е загуба не само за Полската национална банка и полската общественост, но и за цялата европейска банкова система. Присъединявам се към огромната мъка, тъй като лично аз загубих не само уважаван колега, но и много добър личен приятел. Изказвам искрените си съболезнования на близките и роднините на г-н Скшипек. 

Загубихме един истински човек!

Поклон пред светлата му памет!”

